
PRODUKTRESUMÉ

for

Anidulafungin "Hikma", pulver til koncentrat til infusionsvæske, opløsning


0.	D.SP.NR.
34376

1.	LÆGEMIDLETS NAVN
Anidulafungin "Hikma"

2.	KVALITATIV OG KVANTITATIV SAMMENSÆTNING
Hvert hætteglas indeholder 100 mg anidulafungin.
Den rekonstituerede opløsning indeholder 3,33 mg/ml anidulafungin, og den fortyndede opløsning indeholder 0,77 mg/ml anidulafungin.

Hjælpestof, som behandleren skal være opmærksom på: 
Anidulafungin "Hikma" indeholder 102,5 mg fructose pr. hætteglas.

Anidulafungin "Hikma" indeholder 256,3 mg polysorbat 80 pr. 100 mg dosis i hætteglas, svarende til 8,54 mg/ml polysorbat 80 i den rekonstituerede opløsning og 1,97 mg/ml polysorbat 80 i den fortyndede opløsning.

Alle hjælpestoffer er anført under pkt. 6.1.

3.	LÆGEMIDDELFORM
Pulver til koncentrat til infusionsvæske, opløsning
Hvidt til råhvidt pulver.
pH i den rekonstituerede opløsning er 3,5‑5,5.


4.	KLINISKE OPLYSNINGER

4.1	Terapeutiske indikationer
Behandling af invasiv candidiasis hos voksne og pædiatriske patienter i alderen 1 måned til < 18 år (se pkt. 4.4 og 5.1).

4.2	Dosering og administration
Behandling med Anidulafungin "Hikma" bør initieres af en læge med erfaring i behandling af invasive svampeinfektioner.

Dosering

Før behandling initieres, bør der tages prøver med henblik på svampedyrkning. Behandlingen kan initieres før dyrkningsresultat foreligger, og behandlingen kan herefter justeres, når resultaterne foreligger.

Voksen population (dosering og behandlingsvarighed)
En enkelt initialdosis på 200 mg bør administreres på dag 1. Herefter gives 100 mg dagligt. Behandlingens varighed afhænger af patientens kliniske respons.

Svampebehandling bør sædvanligvis fortsættes i mindst 14 dage efter sidste positive dyrkning.

Data for anvendelse af doser på 100 mg i mere end 35 dage er utilstrækkelige.

Patienter med nedsat nyre‑ og leverfunktion
Dosisjustering er ikke nødvendig hos patienter med let, moderat eller svært nedsat leverfunktion. Dosisjustering er ikke nødvendig hos patienter med alle grader af nyreinsufficiens, herunder patienter i dialyse. Anidulafungin "Hikma" kan gives uden hensyntagen til tidspunkt for hæmodialyse (se pkt. 5.2).

Andre særlige populationer
Dosisjustering på grund af køn, vægt, race, hiv-status og alder er ikke nødvendig hos voksne patienter (se pkt. 5.2).

Pædiatrisk population (1 måned til < 18 år) (dosering og behandlingsvarighed)
En enkelt initialdosis på 3,0 mg/kg (må ikke overstige 200 mg) bør administreres på dag 1. Herefter gives en vedligeholdelsesdosis på 1,5 mg/kg (må ikke overstige 100 mg) dagligt.

Behandlingsvarigheden afhænger af patientens kliniske respons.

Antifungal behandling bør generelt fortsættes i mindst 14 dage efter sidste positive dyrkning.

Anidulafungin "Hikma"s sikkerhed og virkning er ikke klarlagt hos nyfødte (< 1 måned gamle) (se pkt. 4.4).

Administration
Kun til intravenøs anvendelse.

Anidulafungin "Hikma" skal rekonstitueres med vand til injektionsvæsker til en koncentration på 3,33 mg/ml, og derefter fortyndes til en koncentration på 0,77 mg/ml for den endelige infusionsvæske. Den mængde infusionsvæske, der er påkrævet til administration af dosen til en pædiatrisk patient, varierer afhængigt af barnets vægt. For instruktioner om rekonstitution af lægemidlet før administration, se pkt. 6.6.

Det anbefales, at Anidulafungin "Hikma" administreres med en infusionshastighed, der ikke overstiger 1,1 mg/minut (svarende til 1,4 ml/minut efter rekonstitution og fortynding jvf. instruktionerne). Infusionsrelaterede reaktioner er sjældne, når infusionshastigheden ikke overstiger 1,1 mg/minut (se pkt. 4.4).

Anidulafungin "Hikma" må ikke administreres som bolusinjektion.

4.3	Kontraindikationer
Overfølsomhed over for det aktive stof eller over for et eller flere af hjælpestofferne anført i pkt. 6.1.
Overfølsomhed over for andre lægemidler af echinocandin-klassen.

4.4	Særlige advarsler og forsigtighedsregler vedrørende brugen
Anidulafungin "Hikma" er ikke blevet undersøgt hos patienter med Candida endocarditis, osteomyelitis eller meningitis.

Virkningen af Anidulafungin "Hikma" er kun blevet vurderet hos et begrænset antal neutropene patienter (se pkt. 5.1).

Pædiatrisk population

Det frarådes at behandle nyfødte (< 1 måned gammel) med Anidulafungin "Hikma". Behandling af nyfødte kræver overvejelse til dækning af dissemineret candidiasis, herunder centralnervesystemet. Non-kliniske infektionsmodeller angiver, at højere anidulafungin-doser er nødvendige for at opnå tilstrækkelig penetration af centralnervesystemet (se pkt. 5.3), hvilket medfører højere polysorbat 80-doser, et formuleringshjælpestof. Højere polysorbat-doser er forbundet med potentielt livstruende toksicitet hos nyfødte, som rapporteret i litteraturen.

Der foreligger ingen kliniske data, der understøtter virkningen og sikkerheden af højere anidulafungin-doser end anbefalet i 4.2.

Leverpåvirkninger

Hos raske forsøgspersoner og patienter, der er behandlet med anidulafungin, er der set en stigning i leverenzymer. Hos visse patienter med alvorligt underliggende sygdom, som samtidigt fik flere lægemidler sammen med anidulafungin, forekom klinisk signifikant leverpåvirkning. Tilfælde af signifikant leverdysfunktion, hepatitis og leversvigt var ikke almindelige i kliniske studier. Patienter med stigning i leverenzymer under behandling med anidulafungin skal monitoreres for tegn på forværring af leverfunktionen og risk/benefit-forholdet ved fortsat anidulafungin-behandling vurderes.

Anafylaktiske reaktioner

Anafylaktiske reaktioner, herunder shock, er rapporteret efter brug af anidulafungin. Hvis disse reaktioner opstår, skal anidulafungin seponeres og passende behandling iværksættes.

Infusionsrelaterede reaktioner

Der er rapporteret infusionsrelaterede reaktioner efter brug af anidulafungin, herunder udslæt, urticaria, ansigtsrødme, pruritus, dyspnø, bronkospasmer og hypotension. Infusionsrelaterede bivirkninger er sjældne, hvis infusionshastigheden ikke overstiger 1,1 mg/minut (se pkt. 4.8).

I et non-klinisk dyrestudie med rotter er der set eksacerbation af infusionsrelaterede reaktioner ved samtidig anvendelse af anæstetika (se pkt. 5.3). Den kliniske betydning heraf kendes ikke. Alligevel tilrådes forsigtighed, når anidulafungin anvendes sammen med anæstetika.

Hjælpestoffer, som behandleren skal være opmærksom på

Fructose

Anidulafungin "Hikma" indeholder fructose.

Dette lægemiddel bør ikke anvendes til patienter med hereditær fructoseintolerans (HFI), medmindre det er strengt nødvendigt.

Babyer og småbørn (under 2 år) kan have HFI uden at være diagnosticeret med det. Lægemidler (indeholdende fructose) givet intravenøst kan være livstruende og bør ikke administreres i denne population, medmindre der er et overvældende klinisk behov, og der ikke findes nogen alternativer.

Detaljeret anamnese med henblik på symptomer på HFI skal foretages, før patienten kan anvende lægemidlet.

Polysorbat 80

Anidulafungin "Hikma" indeholder polysorbat 80. Polysorbat kan forårsage allergiske reaktioner, og påvirke hjertet og blodcirkulationen (f.eks. uregelmæssig eller unormal hjerterytme eller lavt blodtryk). For at minimere risikoen skal det overvejes at sænke infusionshastigheden.

Natrium

Anidulafungin "Hikma" indeholder mindre end 1 mmol (23 mg) natrium pr. hætteglas. Patienter, der er på en diæt med lavt natriumindhold, kan oplyses om, at dette lægemiddel i det væsentlige er natriumfrit.

Anidulafungin "Hikma" kan fortyndes med opløsninger, der indeholder natrium (se pkt. 6.6), og der bør tages højde for dette, hvad angår den totale mængde natrium, som patienten får fra alle kilder.

4.5	Interaktion med andre lægemidler og andre former for interaktion
Anidulafungin er ikke et klinisk betydende substrat, en induktor eller hæmmer af cytochrom P450-isoenzymerne (1A2, 2B6, 2C8, 2C9, 2C19, 2D6, 3A). In vitro-studier udelukker ikke fuldt ud mulige in vivo-interaktioner.

Der er udført interaktionsstudier med anidulafungin og andre lægemidler, som det sandsynligvis vil blive anvendt sammen med. Dosisjustering er ikke nødvendig for hverken anidulafungin eller ciclosporin, voriconazol eller tacrolimus, når disse anvendes samtidig. Dosisjustering er ikke nødvendig for anidulafungin, når det anvendes samtidigt med amphotericin B eller rifampicin.



Pædiatrisk population

Interaktionsstudier er kun udført hos voksne.

4.6	Fertilitet, graviditet og amning

Graviditet

Der er ingen data fra anvendelse af anidulafungin til gravide kvinder. Dyrestudier har påvist reproduktionstoksicitet (se pkt. 5.3).

Anidulafungin "Hikma" bør ikke anvendes under graviditeten, medmindre fordelen for moderen er større end den potentielle risiko for fostret.

Amning

Det er ukendt, om anidulafungin udskilles i human mælk. De tilgængelige farmakodynamiske/toksikologiske data fra dyrestudier viser, at anidulafungin udskilles i mælk.

En risiko for det ammede barn kan ikke udelukkes. Det skal besluttes, om amning skal ophøre, eller behandling med Anidulafungin "Hikma" seponeres, idet der tages højde for fordelene ved amning for barnet i forhold til de terapeutiske fordele for moderen.

Fertilitet

Der blev ikke set påvirkning af han‑ og hunrotters fertilitet i studier med anidulafungin (se pkt. 5.3).

4.7	Virkning på evnen til at føre motorkøretøj og betjene maskiner
Ikke mærkning.
Ikke relevant.

4.8	Bivirkninger

Resumé af sikkerhedsprofilen

Der er rapporteret infusionsrelaterede bivirkninger med anidulafungin i kliniske studier, herunder udslæt, pruritus, dyspnø, bronkospasme, hypotension (almindelige bivirkninger), ansigtsrødme, hedeture, og urticaria (ikke almindelige bivirkninger), som anført i tabel 1 (se pkt. 4.4).

Tabel over bivirkninger

Tabellen nedenfor omfatter alle bivirkninger uanset årsag hos 840 forsøgspersoner, som fik 100 mg anidulafungin. Bivirkningerne er opført i henhold til MedDRA og opdelt i henhold til følgende hyppighed: meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000) samt fra spontane indberetninger angivet med hyppigheden ikke kendt (kan ikke estimeres ud fra forhåndenværende data). Inden for hver hyppighedsgruppe er bivirkningerne opstillet efter, hvor alvorlige de er. De alvorligste bivirkninger er anført først.

Tabel 1. Tabel over bivirkninger

	Organklasse
	Meget almindelig
≥ 1/10
	Almindelig
≥ 1/100 til < 1/10
	Ikke almindelig
≥ 1/1.000 til < 1/100
	Sjælden
≥ 1/10.000 til < 1/1.000
	Meget sjælden
< 1/10.000
	Ikke kendt

	Blod og lymfesystem
	
	
	Koagulopati
	
	
	

	Immunsystemet
	
	
	
	
	
	Anafylaktisk shock, anafylaktisk reaktion*

	Metabolisme og ernæring
	Hypokaliæmi
	Hyperglykæmi
	
	
	
	

	Nervesystemet
	
	Kramper, hovedpine
	
	
	
	

	Vaskulære sygdomme
	
	Hypotension, hypertension
	Ansigts-rødme, hedeture
	
	
	

	Luftveje, thorax og mediastinum
	
	Bronkospasme, dyspnø
	
	
	
	

	Mave-tarm-kanalen
	Diarré, kvalme
	Opkastning
	Øvre abdominal-smerter
	
	
	

	Lever og galdeveje
	
	Forhøjet alanin-aminotransferase, forhøjet serum alkalisk fosfatase, forhøjet aspartat-aminotransferase, forhøjet serum-bilirubin, kolestase
	Forhøjet gamma-glutamyl-transferase
	
	
	

	Hud og subkutane væv
	
	Udslæt, pruritus
	Urticaria
	
	
	

	Nyrer og urinveje
	
	Forhøjet serumkreatinin
	
	
	
	

	Almene symptomer og reaktioner på administrationsstedet
	
	
	Smerter på infusions-stedet
	
	
	


* Se pkt. 4.4.

Pædiatrisk population

Anidulafungins sikkerhed blev undersøgt hos 68 pædiatriske patienter (1 måned til < 18 år) med invasiv candidiasis, herunder candidæmi (ICC), i et prospektivt, åbent, non-komparativt pædiatrisk studie (se pkt. 5.1). Hyppigheden for visse hepatobiliære bivirkninger, herunder forøget alaninaminotransferase (ALAT) og forøget aspartataminotransferase (ASAT), optrådte med en højere hyppighed (7‑10 %) hos disse pædiatriske patienter end observeret hos voksne (2 %). Selvom risikoen for eller forskellene i sværhedsgraden af en underliggende sygdom kan have bidraget, kan det ikke udelukkes, at hepatobiliære bivirkninger forekommer oftere hos pædiatriske patienter sammenlignet med voksne.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Som for enhver overdosering er behandling generelt understøttende efter behov. I tilfælde af overdosering kan de bivirkninger, som er anført i pkt. 4.8, forekomme.

I kliniske studier er en enkeltdosis på 400 mg ved en fejltagelse blevet givet som initialdosis. Der blev ikke rapporteret om bivirkninger. I et studie med 10 raske forsøgspersoner, der fik en initialdosis på 260 mg dagligt og derefter 130 mg dagligt, sås der ikke dosisbegrænsende toksicitet. 3 af de 10 forsøgspersoner oplevede forbigående, asymptomatisk transaminase-stigning (≤ 3 gange den øvre referenceværdi).

Under et pædiatrisk, klinisk studie fik en patient to doser anidulafungin, der var 143 % af den forventede dosis. Der blev ikke indberettet nogen kliniske bivirkninger.

Anidulafungin "Hikma" er ikke dialyserbart.

4.10	Udlevering
BEGR (kun til sygehuse)


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Antimykotika til systemisk brug, andre antimykotika til systemisk brug. ATC-kode: J02AX06

Virkningsmekanisme

Anidulafungin er et semisyntetisk echinocandin, et lipopeptid syntetiseret fra et fermenteringsprodukt af Aspergillus nidulans.

Anidulafungin hæmmer selektivt 1,3-β-D-glucan-syntase, et enzym, der findes i svamp, men ikke i pattedyrceller. Dette fører til hæmning af dannelsen af 1,3- β-D-glucan, der er en essentiel bestanddel af svampens cellevæg. Anidulafungin virker fungicidt over for Candida-arter, og virker på områder med aktiv cellevækst i hyferne hos Aspergillus fumigatus.

Grænseværdier for følsomhedstestning
MIC (mindste hæmmende koncentration)-fortolkningskriterierne for følsomhedstestning er fastlagt af European Committee on Antimicrobial Susceptibility Testing (EUCAST) for anidulafungin og findes her: https://www.ema.europa.eu/documents/other/minimum-inhibitory-concentration-mic-breakpoints_en.xlsx

In vitro-aktivitet

Anidulafungin udviser in vitro-aktivitet over for C. albicans, C. glabrata, C. parapsilosis, C. krusei og C. tropicalis. Den kliniske relevans af disse fund kan ses under "Klinisk virkning og sikkerhed".

Isolater med mutationer i hotspot-områderne i målgenet er blevet forbundet med klinisk svigt eller gennembrudsinfektion. De fleste kliniske tilfælde involverer behandling med caspofungin. Ved eksperimenter på dyr har disse mutationer imidlertid været forbundet med krydsresistens over for alle tre echinocandiner, og derfor klassificeres sådanne isolater som echinocandin-resistente, indtil der er opnået mere klinisk erfaring med anidulafungin.

Anidulafungins in vitro-aktivitet over for forskellige Candida-arter er ikke ensartet. Specifikt gælder det for C. parapsilosis, at de mindste hæmmende koncentrationer (MIC) af anidulafungin er højere end for andre Candida-arter.

In vivo-aktivitet

Parenteralt administreret anidulafungin var virksomt over for Candida-arter i immunkompetente og immunkompromitterede modeller med mus og kaniner. Behandling med anidulafungin forlængede overlevelsen og reducerede også organskaden af Candida-arter, når den blev målt ved intervaller fra 24‑96 timer efter sidste behandling.

Eksperimentelle infektioner omfattede dissemineret C. albicans-infektion i neutropene kaniner, øsofageal/orofaryngeal-infektion af neutropene kaniner med fluconazol-resistente C. albicans og dissemineret infektion af neutropene mus med fluconazol-resistente C. glabrata.

Klinisk virkning og sikkerhed

Candidæmi og andre former for invasiv candidiasis
Sikkerheden og virkningen af anidulafungin er vurderet i et pivotalt fase 3, randomiseret, dobbeltblindt, multicenter, multinationalt studie hos primært non-neutropene patienter med candidæmi og et begrænset antal patienter med Candida-infektioner i dybtliggende væv eller med abscesdannende tilstande. Patienter med Candida-endocarditis, osteomyelitis eller meningitis eller patienter inficeret med C. krusei blev specifikt ekskluderet af studiet. Patienterne blev randomiseret til enten at få anidulafungin (200 mg intravenøs initialdosis efterfulgt af 100 mg intravenøst dagligt) eller fluconazol (800 mg intravenøs initialdosis efterfulgt af 400 mg intravenøst dagligt), og blev stratificeret ved APACHE II-score (≤ 20 og > 20) og tilstedeværelse eller fravær af neutropeni. Behandlingen blev givet i mindst 14 dage og ikke mere end 42 dage. Patienter i begge behandlingsgrupper fik tilladelse til at skifte til oral fluconazol efter mindst 10 dages intravenøs behandling på betingelse af, at de kunne tåle orale lægemidler, og at de var afebrile i mindst 24 timer, samt at den seneste bloddyrkning var negativ for Candida-arter.

De patienter, der fik mindst én dosis af studielægemidlet, og som havde en positiv dyrkning for Candida-arter fra et normalt sterilt sted, før de indgik i studiet, blev inkluderet i den modificerede intent-to-treat (MITT)-population. I den primære virkningsanalyse blev det globale respons for anidulafungin sammenlignet med fluconazol i MITT-populationer ved afslutning af intravenøs behandling i en præ-specifik statistisk sammenligning i 2 trin (non-inferioritet efterfulgt af superioritet). Et succesfuldt globalt respons krævede klinisk bedring og mikrobiologisk eradikation. Patienterne blev fulgt i 6 uger efter afslutning af al behandling.

256 patienter i alderen 16‑91 år blev randomiseret til behandling, og fik mindst én dosis af studielægemidlet. De hyppigste arter isoleret ved baseline var C. albicans (63,8 % anidulafungin, 59,3 % fluconazol) efterfulgt af C. glabrata (15,7 %, 25,4 %), C. parapsilosis (10,2 %, 13,6 %) og C. tropicalis (11,8 %, 9,3 %) med henholdsvis 20, 13 og 15 isolater af de 3 sidstnævnte arter i anidulafungin-gruppen. Størstedelen af patienterne havde Apache II-score ≤ 20, og meget få var neutropene.

Virkningsdata, både totalt og i forskellige undergrupper, ses i tabel 2 nedenfor.

Tabel 2. Global succes i MITT-populationen: primære og sekundære endepunkter

	
	Anidulafungin
	Fluconazol
	Forskelle mellem grupper a
(95 % CI)

	Afslutning af i.v.-behandling (primært endepunkt)
	96/127 (75,6 %)
	71/118 (60,2 %)
	15,42 (3,9; 27,0)

	Kun candidæmi
	88/116 (75,9 %)
	63/103 (61,2 %)
	14,7 (2,5; 26,9)

	Andre sterile stederb
	8/11 (72,7 %)
	8/15 (53,3 %)
	-

	Peritonealvæske/IAc absces
	6/8
	5/8
	

	Andre
	2/3
	3/7
	

	
	
	
	

	C. albicansd
	60/74 (81,1 %)
	38/61 (62,3 %)
	-

	Non-albicans arterd
	32/45 (71,1 %)
	27/45 (60,0 %)
	-

	
	
	
	

	Apache II score ≤ 20
	82/101 (81,2 %)
	60/98 (61,2 %)
	-

	Apache II score > 20
	14/26 (53,8 %)
	11/20 (55,0 %)
	-

	
	
	
	

	Non-neutropene (ANC, celler/mm3 > 500)
	94/124 (75,8 %)
	69/114 (60,5 %)
	-

	Neutropene (ANC, celler/mm3 ≤ 500)
	2/3
	2/4
	-

	Ved andre endepunkt
	
	
	

	Afslutning af al behandling
	94/127 (74,0 %)
	67/118 (56,8 %)
	17,24 (2,9; 31,6)e

	2 ugers opfølgning
	82/127 (64,6 %)
	58/118 (49,2 %)
	15,41 (0,4; 30,4)e

	6 ugers opfølgning
	71/127 (55,9 %)
	52/118 (44,1 %)
	11,84 (‑3,4; 27,0)e


a 	Kalkuleret som anidulafungin minus fluconazol
b 	Med eller uden samtidig candidæmi
c 	Intra-abdominal
d 	Data for patienter med et enkelt patogen ved baseline.
e 	98.3 % konfidensinterval, justeret post-hoc for gentagne sammenligninger ved sekundære tidspunkter.

Mortalitetsrater i både anidulafungin-gruppen og fluconazol-gruppen er anført i tabel 3 nedenfor.

Tabel 3. Mortalitet

	
	Anidulafungin
	Fluconazol

	Samlet mortalitet i studiet
	29/127 (22,8 %)
	37/118 (31,4 %)

	Mortalitet under studiebehandling
	10/127 (7,9 %)
	17/118 (14,4 %)

	Mortalitet tilskrevet Candida-infektion
	2/127 (1,6 %)
	5/118 (4,2 %)



Yderligere data for neutropene patienter

Virkningen af anidulafungin (200 mg intravenøs initialdosis efterfulgt af 100 mg intravenøst dagligt) hos voksne neutropene patienter (defineret som absolut neutrofiltal ≤ 500 celler/mm3, hvide blodceller ≤ 500 celler/mm3 eller klassificeret af investigator som neutropene ved baseline) med mikrobiologisk bekræftet invasiv candidiasis blev vurderet i en analyse af indsamlede data fra 5 prospektive studier (1 komparativt versus caspofungin og 4 åbne, non-komparative studier). Patienterne blev behandlet i mindst 14 dage. Hos klinisk stabile patienter var det tilladt at skifte til oral azol-behandling efter mindst 5‑10 dages behandling med anidulafungin. I alt 46 patienter blev inkluderet i analysen. De fleste af patienterne havde kun candidæmi (84,8 %; 39/46). De hyppigst isolerede patogener ved baseline var C. tropicalis (34,8 %; 16/46), C. krusei (19,6 %; 9/46), C. parapsilosis (17,4 %; 8/46), C. albicans (15,2 %; 7/46) og C. glabrata (15,2 %; 7/46). Den succesfulde globale responsrate ved afslutning af intravenøs behandling (primært endepunkt) var 26/46 (56,5 %) og ved afslutning af al behandling 24/46 (52,2 %). Mortalitet uanset årsag frem til studiets afslutning (opfølgningsbesøg ved uge 6) var 21/46 (45,7 %).

Virkningen af anidulafungin hos voksne neutropene patienter (defineret som absolut neutrofiltal ≤ 500 celler/mm3 ved baseline) med invasiv candidiasis blev vurderet i et prospektivt, dobbeltblindt, randomiseret, kontrolleret studie. Egnede patienter fik enten anidulafungin (200 mg intravenøs initialdosis efterfulgt af 100 mg intravenøst dagligt) eller caspofungin (70 mg intravenøs initialdosis efterfulgt af 50 mg intravenøst dagligt) (2:1 randomisering). Patienterne blev behandlet i mindst 14 dage. Hos klinisk stabile patienter var det tilladt at skifte til oral azol-behandling efter mindst 10 dages studiebehandling. I alt 14 neutropene patienter med mikrobiologisk bekræftet invasiv candidiasis (MITT-population) blev inkluderet i studiet (11 anidulafungin, 3 caspofungin). De fleste af patienterne havde kun candidæmi. De hyppigst isolerede patogener ved baseline var C. tropicalis (4 anidulafungin, 0 caspofungin), C. parapsilosis (2 anidulafungin, 1 caspofungin), C. krusei (2 anidulafungin, 1 caspofungin) og C. ciferrii (2 anidulafungin, 0 caspofungin). Den succesfulde globale responsrate ved afslutningen af intravenøs behandling (primært endepunkt) var 8/11 (72,7 %) for anidulafungin og 3/3 (100,0 %) for caspofungin (difference ‑27,3; 95 % CI ‑80,9; 40,3). Den succesfulde globale responsrate ved afslutningen af al behandling var 8/11 (72,7 %) for anidulafungin og 3/3 (100,0 %) for caspofungin (difference ‑27,3, 95 % CI ‑80,9; 40,3). Mortalitet uanset årsag frem til opfølgningsbesøget ved uge 6 var 4/11 (36,4 %) for anidulafungin (MITT-population) og 2,3 (66,7 %) for caspofungin.

Patienter med mikrobiologisk bekræftet candidiasis (MITT-population) og neutropeni blev identificeret i en analyse af indsamlede data fra 4 prospektive, åbne, non-komparative studier med sammenligneligt design. Virkningen af anidulafungin (200 mg intravenøs initialdosis efterfulgt af 100 mg intravenøst dagligt) blev vurderet hos 35 voksne neutropene patienter defineret som absolut neutrofiltal ≤ 500 celler/mm3 eller hvide blodceller ≤ 500 celler/mm3 hos 22 patienter eller klassificeret som neutropene ved baseline af investigator for 13 patienter. Alle patienter blev behandlet i mindst 14 dage. Hos klinisk stabile patienter var det tilladt at skifte til oral azol-behandling efter mindst 5‑10 dages behandling med anidulafungin. De fleste af patienterne havde kun candidæmi (85,7 %). De hyppigst isolerede patogener ved baseline var C. tropicalis (12 patienter), C. albicans (7 patienter), C. glabrata (7 patienter), C. krusei (7 patienter) og C. parapsilosis (6 patienter). Den succesfulde globale responsrate ved afslutningen af intravenøs behandling (primære endepunkt) var 18/35 (51,4 %) og 16/35 (45,7 %) ved afslutningen af al behandling. Mortalitet uanset årsag frem til dag 28 var 10/35 (28,6 %). Den succesfulde globale responsrate var 7/13 (53,8 %) både ved afslutning af intravenøs behandling og ved afslutning af al behandling hos de 13 patienter med neutropeni, der blev vurderet af investigatorerne ved baseline.

Yderligere data for patienter med infektioner i dybtliggende væv

Virkningen af anidulafungin (200 mg intravenøs initialdosis efterfulgt af 100 mg intravenøst dagligt) hos voksne med mikrobiologisk bekræftet candidiasis i dybtliggende væv blev vurderet i en analyse af samlede data fra 5 prospektive studier (1 komparativt og 4 åbne studier). Patienterne blev behandlet i mindst 14 dage. I de 4 åbne studier var det tilladt at skifte til oral azol-behandling efter mindst 5‑10 dages behandling med anidulafungin. I alt 129 patienter blev inkluderet i analysen. 21 patienter (16,3 %) havde samtidig candidæmi. Den gennemsnitlige APACHE II-score var 14,9 (spredning 2‑44). De hyppigste infektionssteder inkluderede peritonealhulen (54,3 %; 70 ud af 129), lever og galdeveje (7,0 %; 9 ud af 129), pleurahulen (5,4 %; 7 ud af 129) og nyre (3,1 %; 4 ud af 129). De hyppigst isolerede patogener fra dybtliggende vævssteder ved baseline var C. albicans (64,3 %; 83 ud af 129), C. glabrata (31,0 %; 40 ud af 129), C. tropicalis (11,6 %; 15 ud af 129) og C. krusei (5,4 %; 7 ud af 129). Den succesfulde globale responsrate ved afslutning af intravenøs behandling (primært endepunkt) og ved afslutning af al behandling, samt mortalitet uanset årsag frem til opfølgningsbesøget ved uge 6 er vist i tabel 4.

Tabel 4. Succesfuld global responsratea og mortalitet uanset årsag hos patienter med candidiasis i dybtliggende væv – samlet analyse

	
	
	MITT-population
n/N (%)

	Succesfuldt globalt respons ved EOIVTb
	

	
	Samlet
	102/129 (79,1)

	
	Peritonealhule
	51/70 (72,9)

	
	Lever og galdeveje
	7/9 (77,8)

	
	Pleurahule
	6/7 (85,7)

	
	Nyre
	3/4 (75,0)

	Succesfuldt globalt respons ved EOTb
	94/129 (72,9)

	Mortalitet uanset årsag
	40/129 (31,0)

	a 	Et succesfuldt globalt respons blev defineret som både klinisk og mikrobiologisk succes
b 	EOIVT (End of Intravenous Treatment), afslutning af intravenøs behandling; EOT (End of 	All Treatment), afslutning af al behandling



Pædiatrisk population

Et prospektivt, åbent, non-komparativt, multinationalt studie vurderede sikkerheden og virkningen af anidulafungin hos 68 pædiatriske patienter i alderen 1 måned til < 18 år med ICC. Patienterne blev stratificeret efter alder (1 måned til < 2 år, 2 til < 5 år og 5 til < 18 år) og fik intravenøs anidulafungin én gang dagligt (initialdosis på 3,0 mg/kg på dag 1 derefter vedligeholdelsesdosis på 1,5 mg/kg dagligt) i op til 35 dage, efterfulgt af et valgfrit skift til oral fluconazol (6‑12 mg/kg/dag, maks. 800 mg/dag). Patienterne blev fulgt ved uge 2 og 6 efter EOT.

Blandt 68 patienter, der fik anidulafungin, havde 64 mikrobiologisk bekræftet Candida-infektion og blev vurderet for virkning i den modificerede intent-to-treat (MITT)-population. Samlet havde 61 patienter (92,2 %) Candida kun isolereret fra blod. De mest almindelige isolerede patogener var Candida albicans (25 [39,1 %] patienter, efterfulgt af Candida parapsilosis (17 [26,6 %] patienter) og Candida tropicalis (9 [14,1 %] patienter). Et succesfuldt globalt respons blev defineret som havende både succesfuldt klinisk respons (helbredelse eller forbedring) og mikrobiologisk succesfuldt respons (eradikation eller formodet eradikation). De samlede succesfulde globale responsrater i MITT-populationen er vist i tabel 5.

Tabel 5. Oversigt over succesfuldt globalt respons efter aldersgruppe, MITT-population

	
	Succesfuldt globalt respons, n (%)

	Tidspunkt
	Globalt respons
	1 måned til < 2 år (N = 16)
n (n/N, %)
	2 til < 5 år (N = 18)
n (n/N, %)
	5 til < 18 år (N = 30)
n (n/N, %)
	Samlet (N = 64)
n (n/N, %)

	EOIVT
	Succes
	11 (68,8)
	14 (77,8)
	20 (66,7)
	45 (70,3)

	
	95 % CI
	(41,3; 89,0)
	(52,4; 93,6)
	(47,2; 82,7)
	(57,6; 81,1)

	EOT
	Succes
	11 (68,8)
	14 (77,8)
	21 (70,0)
	46 (71,9)

	
	95 % CI
	(41,3; 89,0)
	(52,4; 93,6)
	(50,6; 85,3)
	(59,2; 82,4)

	2 ugers FU
	Succes
	11 (68,8)
	13 (72,2)
	22 (73,3)
	46 (71,9)

	
	95 % CI
	(41,3; 89,0)
	(46,5; 90,3)
	(54,1; 87,7)
	(59,2; 82,4)

	6 ugers FU
	Succes
	11 (68,8)
	12 (66,7)
	20 (66,7)
	43 (67,2)

	
	95 % CI
	(41,3; 89,0)
	(41,0; 86,7)
	(47,2; 82,7)
	(54,3; 78,4)


95 % CI = nøjagtigt 95 % konfidensinterval for binomialfordelinger med Clopper-Pearson-metoden; EOIVT (End of Intravenous Treatment) = afslutning af intravenøs behandling; EOT (End of All Treatment) = afslutning af al behandling; FU (follow-up) = opfølgning; MITT (modified intent-to-treat) = modificeret intent-to-treat; N = antal forsøgspersoner i populationen; n = antal forsøgspersoner med respons

5.2	Farmakokinetiske egenskaber

Generelle farmakokinetiske karakteristika

Anidulafungins farmakokinetik er beskrevet hos raske forsøgspersoner, i specielle populationer og hos patienter. Der blev observeret en lav interindividuel variation i systemisk eksponering (variationskoefficient på ~25 %). Steady state blev opnået den første dag efter initialdosis (dobbelt daglig vedligeholdelsesdosis).

Fordeling

Anidulafungins farmakokinetik er karakteriseret ved en hurtig fordelingshalveringstid (0,5‑1 time) og et fordelingsvolumen på 30‑50 l, svarende til kroppens totale væskevolumen. Anidulafungin er i udstrakt grad (> 99 %) bundet til humane plasmaproteiner. Der er ikke udført specifikke vævsdistributionsstudier med anidulafungin hos mennesker, hvorfor der ikke findes information vedrørende anidulafungins penetration af cerebrospinalvæsken og/eller over blod-hjerne-barrieren.

Biotransformation

Der er ikke observeret hepatisk metabolisme af anidulafungin. Anidulafungin er ikke et klinisk betydende substrat, en induktor eller hæmmer af cytochrom P450-isoenzymer. Det er ikke sandsynligt, at anidulafungin vil have klinisk betydende effekt på metabolismen af lægemidler, der metaboliseres via cytochrom P450-isoenzymer.

Ved fysiologisk temperatur og pH undergår anidulafungin en langsom kemisk nedbrydning til et peptid med åben ring, som mangler fungicid aktivitet. Under fysiologiske betingelser er anidulafungins nedbrydningshalveringstid ca. 24 timer in vitro. In vivo omdannes det ring-åbnede peptid efterfølgende til peptid-nedbrydningsprodukter, og bliver hovedsageligt elimineret ved udskillelse gennem galden.

Elimination

Clearance af anidulafungin er ca. 1 l/time. Anidulafungin har en overvejende eliminationshalveringstid på ca. 24 timer, som karakteriserer størstedelen af plasmakoncentrations-tidsprofilen, og har en halveringstid på 40‑50 timer, som karakteriserer eliminationsfasen.

I et klinisk enkeltdosisstudie blev radioaktivt mærket (14C) anidulafungin (~88 mg) administreret til raske forsøgspersoner. Ca. 30 % af den administrerede radioaktive dosis blev udskilt i fæces over 9 dage, heraf mindre end 10 % som intakt lægemiddelstof. Mindre end 1 % af den administrerede radioaktive dosis blev udskilt i urinen, hvilket tyder på en ubetydelig renal clearance. Koncentrationen af anidulafungin faldt til under den nedre detektionsgrænse 6 dage efter dosisindgift. Ubetydelige mængder af radioaktivt lægemiddelderivat blev genfundet i blod, urin og fæces 8 uger efter dosisindgift.

Linearitet

Anidulafungin udviser lineær farmakokinetik over et bredt spektrum af doser givet én gang dagligt (15‑130 mg).

Særlige populationer

Patienter med svampeinfektioner
Baseret på populationsfarmakokinetiske analyser er anidulafungins farmakokinetik den samme hos patienter med svampeinfektioner som hos raske forsøgspersoner. Med et dagligt dosisregimen på 200/100 mg og en infusionshastighed på 1,1 mg/min kunne en steady state Cmax på ca. 7 mg/l og en Cmin på ca. 3 mg/ml opnås med en gennemsnitlig steady state AUC på ca. 110 mg time/l.

Vægt
Selvom det i en populationsfarmakokinetisk analyse blev fundet, at vægten var årsag til variabilitet i clearance, har vægten kun ringe klinisk betydning for anidulafungins farmakokinetik.

Køn
Plasmakoncentrationen af anidulafungin var den samme hos raske mænd og kvinder. I patientstudier med gentagne doser var lægemiddelclearance en anelse hurtigere hos mænd (ca. 22 %).

Ældre
I den populationsfarmakokinetiske analyse var forskellen i den mediane clearance mellem ældregruppen (patienter ≥ 65 år, median CL = 1,07 l/time) og ikke-ældregruppen (patienter < 65 år, median CL = 1,22 l/time) lille, mens spredningen af clearance var den samme.

Race
Anidulafungins farmakokinetik var ens blandt personer af europæisk, sort, asiatisk og latinamerikansk afstamning.

hiv-status
Dosisjustering er ikke nødvendig i tilfælde af hiv-infektion, uanset samtidig anti-retroviral behandling.

Leverinsufficiens
Anidulafungin metaboliseres ikke hepatisk. Anidulafungins farmakokinetik blev undersøgt hos forsøgspersoner med leverinsufficiens, Child-Pugh-klasse A, B eller C. Hos forsøgspersoner med alle grader af leverinsufficiens ses ingen stigning i anidulafungin-koncentrationen. Skønt der ses et lille fald i AUC hos patienter med Child-Pugh C leverinsufficiens, er faldet inden for de grænser, der er estimeret hos raske forsøgspersoner.

Nyreinsufficiens
Anidulafungin har en ubetydelig renal clearance (< 1 %). I et klinisk studie med forsøgspersoner, der har let, moderat, svær eller end-stage (dialyseafhængig) nyreinsufficiens var anidulafungins farmakokinetik den samme som hos forsøgspersoner med normal nyrefunktion. Anidulafungin er ikke dialyserbar, og kan gives uden hensyn til tidspunktet for hæmodialyse.

Pædiatrisk population
Farmakokinetikken af anidulafungin blev undersøgt efter mindst 5 daglige doser hos 24 immunkompromitterende børn (2‑11 år) og unge (12‑17 år) med neutropeni. Steady state blev opnået den første dag efter en initialdosis (2 gange vedligeholdelsesdosis), og steady state Cmax og AUCss steg dosisproportionalt. I denne population var systemisk eksponering efter daglig vedligeholdelsesdosis på 0,75 mg/kg/dag og 1,5 mg/kg/dag sammenlignelig med den, der ses hos voksne, der får henholdsvis 50 mg/dag og 100 mg/dag. Begge regimer var veltålte hos disse patienter.

Anidulafungins farmakokinetik blev undersøgt hos 66 pædiatriske patienter (1 måned til < 18 år) med ICC i et prospektivt, åbent, non-komparativt pædiatrisk studie efter administration af en initialdosis på 3,0 mg/kg og en vedligeholdelsesdosis på 1,5 mg/kg/dag (se pkt. 5.1). Baseret på populationsfarmakokinetisk analyse af samlede data fra voksne og pædiatriske patienter med ICC var de gennemsnitlige eksponeringsparametre (AUC0‑24,ss og Cmin,ss) ved steady state hos de samlede pædiatriske patienter på tværs af aldersgrupper (1 måned til < 2 år, 2 til < 5 år og 5 til < 18 år) sammenlignelig med dem hos voksne, der fik en initialdosis på 200 mg og en vedligeholdelsesdosis på 100 mg/dag. Legemsvægtjusteret CL (l/t/kg) og fordelingsvolumen ved steady state (l/kg) var ensartet på tværs af aldersgrupper.

5.3	Non-kliniske sikkerhedsdata
Hos både rotter og aber, der fik 4‑6 gange højere doser end den forventede kliniske terapeutiske dosis, sås tegn på levertoksicitet, herunder forhøjede enzymer og morfologisk ændring, i studier af 3 måneders varighed. In vitro- og in vivo-genotoksicitetsstudie med anidulafungin viser ingen tegn på genotoksicitet. Der er ikke udført langtidsstudier med dyr til vurdering af anidulafungins karcinogene potentiale.

Administration af anidulafungin til rotter tyder ikke på påvirkning af reproduktion, herunder fertilitet hos hanner og hunner.

Anidulafungin krydser placentabarrieren hos rotter, og det er målt i fosterplasma.

Studier af embryoets/fostrets udvikling blev udført med doser på 0,2‑2 gange (rotter) og 1‑4 gange (kaniner) den foreslåede terapeutiske vedligeholdelsesdosis på 100 mg/døgn.
Anidulafungin producerede ikke nogen lægemiddelrelateret toksicitet for udvikling hos rotter ved den højeste undersøgte dosis. Udviklingspåvirkning, der er set hos kaniner (let reduceret fødselsvægt), opstod kun ved den højeste undersøgte dosis, der også producerede maternel toksicitet.

Koncentrationen af anidulafungin i hjernen hos uinficerede voksne og nyfødte rotter efter en enkelt dosis var lav (hjerne:plasma-ratio på ca. 0,2). Koncentrationen i hjernen øgedes dog hos uinficerede nyfødte rotter efter 5 daglige doser (hjerne:plasma-ratio på ca. 0,7). I studier med gentagne doser hos kaniner med dissemineret candidiasis samt hos mus med candidainfektion i centralnervesystemet (CNS) er det vist, at anidulafungin kan reducere svampebelastningen i hjernen. Resultaterne fra farmakokinetiske-farmakodynamiske studier i kaninmodeller med dissemineret candidiasis og hæmatogen Candida-meningoencephalitis indikerede, at der var behov for højere anidulafungin-doser til optimal behandling af infektioner i CNS-væv i forhold til ikke-CNS-væv (se pkt. 4.4).

Rotter fik anidulafungin-doser på tre dosisniveauer og anæstesi inden for 1 time. Som anæstesi blev der anvendt en kombination af ketamin og xylazin. Rotter i højdosis-gruppen oplevede infusionsrelaterede bivirkninger, der blev forværret af anæstesi. Nogle rotter i middeldosis-gruppen oplevede de samme reaktioner, men kun efter administration af anæstesi. Der var ingen bivirkninger i lavdosis-gruppen uanset om de fik anæstesi eller ej, og ingen infusionsrelaterede bivirkninger i middeldosis-gruppen, når anæstesi ikke blev givet.

Studier udført hos unge rotter indikerede ikke større modtagelighed for anidulafungin-hepatotoksicitet sammenlignet med voksne dyr.


6.	FARMACEUTISKE OPLYSNINGER

6.1	Hjælpestoffer
Fructose
Mannitol
Polysorbat 80
Vinsyre
Natriumhydroxid (til pH-justering)
Saltsyre (til pH-justering)

6.2	Uforligeligheder
Dette lægemiddel må ikke blandes med andre lægemidler eller elektrolytter end dem, der er anført under pkt. 6.6.

6.3	Opbevaringstid
2 år

Kan opbevares uden for køleskab ved temperaturer på op til 25 ºC i op til 96 timer, og pulveret kan derefter sættes tilbage på køl.

Rekonstitueret opløsning

Den rekonstituerede opløsning er dokumenteret kemisk og fysisk stabil i 24 timer ved 25 ºC.

Ud fra et mikrobiologisk synspunkt skal præparatet bruges med det samme. Hvis det ikke bruges med det samme, er opbevaringstider og ‑betingelser før brug på brugerens eget ansvar og må ikke overstige 24 timer ved 25 °C, medmindre rekonstitutionen er udført under kontrollerede og validerede aseptiske betingelser.

Infusionsopløsning

Må ikke nedfryses.

Infusionsopløsningen er dokumenteret kemisk og fysisk stabil i 48 timer ved 25 ºC.

Ud fra et mikrobiologisk synspunkt skal præparatet bruges med det samme. Hvis det ikke bruges med det samme, er opbevaringstider og ‑betingelser før brug på brugerens eget ansvar og må ikke overstige 24 timer ved 25 °C, medmindre rekonstitutionen er udført under kontrollerede og validerede aseptiske betingelser.

6.4	Særlige opbevaringsforhold
Opbevares i køleskab (2 ºC – 8 ºC).

Opbevaringsforhold efter rekonstitution og fortynding af lægemidlet, se pkt. 6.3.

6.5	Emballagetype og pakningsstørrelser
30 ml type 1-hætteglas (glas) med bromobutylgummiprop og aluminiumsforsegling med flip-off-hætte.

Pakningsstørrelse med 1 hætteglas.

6.6	Regler for bortskaffelse og anden håndtering
Ingen særlige forholdsregler ved bortskaffelse.

Anidulafungin "Hikma" skal rekonstitueres med vand til injektionsvæske, og derefter må det KUN fortyndes med 9 mg/ml (0,9 %) natriumchlorid infusionsvæske eller 50 mg/ml (5 %) glucose infusionsvæske. Der er ikke foretaget forligelighedsundersøgelser af rekonstitueret Anidulafungin Hikma med andre intravenøse substanser, additiver eller lægemidler end 9 mg/ml (0,9 %) natriumchlorid infusionsvæske eller 50 mg/ml (5 %) glucose infusionsvæske. Infusionsopløsningen må ikke nedfryses.



Rekonstitution

Hvert hætteglas rekonstitueres med 30 ml vand til injektionsvæske for at opnå en koncentration på 3,33 mg/ml under aseptiske forhold. Rekonstitutionstiden kan være op til 5 minutter. Hvis der ses partikler eller misfarvning efter yderligere fortynding, skal opløsningen kasseres.

Fortynding og infusion

Parenterale lægemidler skal kontrolleres visuelt for partikler og misfarvning før administration, når opløsning og beholder tillader det. Opløsningen skal kasseres, hvis der ses partikler eller misfarvning.

Voksne patienter

Indholdet af det (de) rekonstituerede hætteglas overføres aseptisk til den intravenøse pose (eller flaske), der indeholder enten 9 mg/ml (0,9 %) natriumchlorid infusionsvæske eller 50 mg/ml (5 %) glucose infusionsvæske, for at opnå en passende koncentration af Anidulafungin "Hikma". Nedenstående tabel viser fortynding til en koncentration på 0,77 mg/ml for den endelige infusionsopløsning og anvisninger om infusion for hver dosis.

Krav til fortynding ved Anidulafungin "Hikma"-administration

	Dosis
	Antal hætteglas med pulver
	Total rekonstitueret volumen
	Infusions-volumenA
	Total infusionsvolumenB
	Infusions-hastighed
	Mindste varighed af infusionen

	100 mg
	1
	30 ml
	100 ml
	130 ml
	1,4 ml/min eller
84 ml/time
	90 min

	200 mg
	2
	60 ml
	200 ml
	260 ml
	1,4 ml/min eller
84 ml/time
	180 min


A 	Enten 9 mg/ml (0,9 %) natriumchlorid infusionsvæske eller 50 mg/ml (5 %) glucose infusionsvæske.
B 	Koncentration af infusionsopløsning er 0,77 mg/ml.

Infusionshastigheden bør ikke overskride 1,1 mg/min (svarende til 1,4 ml/min eller 84 ml/time efter rekonstitution og fortynding jvf. instruktionerne) (se pkt. 4.2, 4.4 og 4.8).

Brug i den pædiatriske population

Hos pædiatriske patienter i alderen 1 måned < 18 år varierer mængden af infusionsopløsning, der er påkrævet for at administrere dosen, afhængigt af patientens vægt. Den rekonstituerede opløsning skal fortyndes yderligere til en koncentration på 0,77 mg/ml i den endelige infusionsopløsning. Det anbefales at anvende en indstillelig sprøjte eller infusionspumpe. Infusionshastigheden bør ikke overskride 1,1 mg/min (svarende til 1,4 ml/min eller 84 ml/time efter rekonstitution og fortynding jvf. instruktionerne) (se pkt. 4.2 og 4.4).

0. Beregn patientdosis, og rekonstituér de(t) nødvendige hætteglas i henhold til instruktionerne for rekonstituering, så der opnås en koncentration på 3,33 mg/ml (se pkt. 2 og 4.2).



0. Beregn det nødvendige volumen (ml) af den rekonstituerede anidulafungin:

1. Volumen anidulafungin (ml) = Anidulafungin-dosis ÷ 3,33 mg/ml

0. Beregn de samlede volumen af doseringsopløsningen (ml), der er nødvendig for at opnå en endelig koncentration på 0,77 mg/ml:

2. Doseringsopløsning i alt (ml) = Anidulafungin-dosis (mg) ÷ 0,77 mg/ml

0. Beregn det samlede volumen til fortynding [5 % glucose injektionsvæske eller 0,9 % natriumchlorid injektionsvæske (normalt saltvand)], der er nødvendigt for at tilberede doseringsopløsningen:

3. Volumen fortyndingsmiddel (ml) = Samlet volumen af doseringsopløsningen (ml) – volumen af anidulafungin (ml)

0. Overfør de nødvendige volumener (ml) af anidulafungin og 5 % glucose injektionsvæske eller 0,9 % natriumchlorid injektionsvæske (normalt saltvand) til den infusionssprøjte eller intravenøse pose, der skal bruges til administrationen.

Ikke anvendt lægemiddel samt affald heraf skal bortskaffes i henhold til lokale retningslinjer.

